CELEX: 32017R0991
Language: sk
Date: 2017-06-12 00:00:00
Title: Vykonávacie nariadenie Komisie (EÚ) 2017/991 z 12. júna 2017, ktorým sa mení nariadenie Rady (ES) č. 747/2001, pokiaľ ide o objem colnej kvóty Únie na čerstvé jahody s pôvodom v Egypte

13.6.2017   
            
            
               SK
            
            
               Úradný vestník Európskej únie
            
            
               L 149/64
            
         VYKONÁVACIE NARIADENIE KOMISIE (EÚ) 2017/991
   z 12. júna 2017,
   ktorým sa mení nariadenie Rady (ES) č. 747/2001, pokiaľ ide o objem colnej kvóty Únie na čerstvé jahody s pôvodom v Egypte
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 747/2001 z 9. apríla 2001 ustanovujúce správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria a rušiace nariadenia (ES) č. 1981/94 a (ES) č. 934/95 (1), a najmä na jeho článok 5 ods. 1 písm. b),
   keďže:
   
               (1)
            
            
               Rozhodnutím (EÚ) 2017/768 (2) Rada schválila podpis, v mene Európskej únie a jej členských štátov, a predbežné vykonávanie Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“).
            
         
               (2)
            
            
               V texte protokolu, ktorý je pripojený k rozhodnutiu (EÚ) 2017/768, sa stanovuje zvýšenie objemu colnej kvóty Únie uplatniteľnej na čerstvé jahody s pôvodom v Egypte určené na prepustenie do voľného obehu v Únii.
            
         
               (3)
            
            
               Je nevyhnutné zmeniť nariadenie (ES) č. 747/2001 s cieľom zaviesť zvýšenie colnej kvóty stanovenej v protokole.
            
         
               (4)
            
            
               Zvýšenie colnej kvóty by sa malo uplatňovať od 1. júla 2013, keď sa protokol začne predbežne vykonávať v súlade s jeho článkom 8 ods. 3, až do nadobudnutia jeho platnosti.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   V prílohe IV k nariadeniu (ES) č. 747/2001 sa riadok pre colnú kvótu s poradovým číslom 09.1799 nahrádza takto:
   
      
                  „09.1799
               
               
                  0810 10 00 
               
               
                   
               
               
                  Jahody, čerstvé
               
               
                  od 1.10.2010 do 30.4.2011
               
               
                  10 000 
               
               
                  Oslobodenie“.
               
            
                  od 1.10.2011 do 30.4.2012
               
               
                  10 300 
               
            
                  od 1.10.2012 do 30.4.2013
               
               
                  10 609 
               
            
                  od 1.10.2013 do 30.4.2014
               
               
                  11 021 
               
            
                  od 1.10.2014 do 30.4.2015
               
               
                  11 349 
               
            
                  od 1.10.2015 do 30.4.2016 a pre každé nasledujúce obdobie od 1.10. do 30.4.
               
               
                  11 687 
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júna 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 109, 19.4.2001, s. 2.
   
      (2)  Ú. v. EÚ L 115, 4.5.2017, s. 1.